**สรุปผลการประชุม ก.จ.**

**ครั้งที่ 12/๒๕64**

**เมื่อวันที่ 23 ธันวาคม 2564 เวลา 09.00 น.**

………………………..

1. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น จำนวน 1 ราย คือ นายสุปินะ จันระวังยศ

2. การโอนข้าราชการองค์การบริหารส่วนจังหวัดกรณีมีเหตุผลความจำเป็น

- เห็นชอบให้ยุติเรื่อง จำนวน 1 ราย

3. การกำหนดกรอบแนวทางการรับรองหลักสูตรการพัฒนาข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น สายงานการสอนตามมาตรฐานทั่วไปเกี่ยวกับการพัฒนาข้าราชการครูและบุคลากรทางการศึกษาองค์กรปกครองส่วนท้องถิ่น สายงานการสอน พ.ศ. 2561 และที่แก้ไขเพิ่มเติม

- การพัฒนาข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น สายงานการสอน เป็นไปตามมาตรฐานทั่วไปเกี่ยวกับการพัฒนาข้าราชการหรือพนักงานครูและบุคลากร ทางการศึกษาองค์กรปกครองส่วนท้องถิ่น สายงานการสอน พ.ศ. 2561 และฉบับที่ 2 พ.ศ. 2562 และข้าราชการหรือพนักงานครูฯ ดังกล่าว ได้รับการพัฒนาอย่างเป็นระบบ ต่อเนื่องมีความคล่องตัว เป็นไปตามบริบทขององค์กรปกครองส่วนท้องถิ่น และมีคุณสมบัติในการยื่นคำขอมีหรือเลื่อนวิทยฐานะสูงขึ้นครบถ้วนตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 จึงเห็นชอบให้กำหนดกรอบแนวทางการรับรองหลักสูตรเพื่อพัฒนาข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น สายงานการสอน เพื่อเป็นกรอบแนวทางการเสนอหลักสูตรของสถาบันการศึกษา ระดับอุดมศึกษาของรัฐ และส่วนราชการเพื่อเสนอ ก.จ. เพื่อพิจารณารับรองหลักสูตรต่อไป

...............................................**..........................**

**สรุปผลการประชุม ก.ท.**

**ครั้งที่ 12/๒๕64**

**เมื่อวันที่ 23 ธันวาคม 2564 เวลา 09.30 น.**

………………………..

1. การกำหนดกรอบแนวทางการรับรองหลักสูตรการพัฒนาข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น สายงานการสอนตามมาตรฐานทั่วไปเกี่ยวกับการพัฒนาข้าราชการครูและบุคลากรทางการศึกษาองค์กรปกครองส่วนท้องถิ่น สายงานการสอน พ.ศ. 2561 และที่แก้ไขเพิ่มเติม

- การพัฒนาข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น สายงานการสอน เป็นไปตามมาตรฐานทั่วไปเกี่ยวกับการพัฒนาข้าราชการหรือพนักงานครูและบุคลากร ทางการศึกษาองค์กรปกครองส่วนท้องถิ่น สายงานการสอน พ.ศ. 2561 และฉบับที่ 2 พ.ศ. 2562 และข้าราชการหรือพนักงานครูฯ ดังกล่าว ได้รับการพัฒนาอย่างเป็นระบบ ต่อเนื่องมีความคล่องตัว เป็นไปตามบริบทขององค์กรปกครองส่วนท้องถิ่น และมีคุณสมบัติในการยื่นคำขอมีหรือเลื่อนวิทยฐานะสูงขึ้นครบถ้วนตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 จึงเห็นชอบให้กำหนดกรอบแนวทางการรับรองหลักสูตรเพื่อพัฒนาข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น สายงานการสอน เพื่อเป็นกรอบแนวทางการเสนอหลักสูตรของสถาบันการศึกษา ระดับอุดมศึกษาของรัฐ และส่วนราชการเพื่อเสนอ ก.ท. เพื่อพิจารณารับรองหลักสูตร

2. การคัดเลือกผู้แทนคณะกรรมการกลางพนักงานเทศบาล (ก.ท.) เพื่อเป็นกรรมการกองทุนบำเหน็จบำนาญข้าราชการส่วนท้องถิ่น (ก.บ.ท.)

- เห็นชอบคัดเลือก นายสมนึก ธนเดชากุล นายกเทศมนตรีนครนนทบุรี กรรมการผู้แทนเทศบาลในคณะกรรมการกลางพนักงานเทศบาลเป็นกรรมการในคณะกรรมการกองทุนบำเหน็จบำนาญข้าราชการส่วนท้องถิ่น

3. การแต่งตั้งคณะกรรมการสัมภาษณ์ เพื่อเลื่อนและแต่งตั้งให้ดำรงตำแหน่งที่สูงขึ้นในสายงานวิทยาศาสตร์และเทคโนโลยี ตำแหน่งนายแพทย์ชำนาญการพิเศษเป็นระดับเชี่ยวชาญ

- เห็นชอบให้แต่งตั้งคณะกรรมการสัมภาษณ์ที่ได้รับการคัดเลือกจากคณะกรรมการกลางพนักงานเทศบาล (ก.ท.) ประกอบด้วย ผู้ทรงคุณวุฒิใน ก.ท. นายกเทศมนตรีและปลัดเทศบาลใน ก.ท.

4. การคัดเลือกผู้แทนคณะกรรมการกลางพนักงานเทศบาล (ก.ท.) ในคณะกรรมการมาตรฐาน การบริหารงานบุคคลส่วนท้องถิ่น (ก.ถ.)

- มีมติคัดเลือกนายสมชาย รังสิวัฒนศักดิ์ นายกเทศมนตรีเมืองสนั่นรักษ์ จังหวัดปทุมธานี กรรมการผู้แทนเทศบาลในคณะกรรมการกลางพนักงานเทศบาลเป็นกรรมการในคณะกรรมการมาตรฐานการบริหารงานบุคคลส่วนท้องถิ่น (ก.ถ.) แทนตำแหน่งที่ว่าง

5. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับที่สูงขึ้น จำนวน 2 ราย ดังนี้

1. นายอภัย มิตรประพันธ์

2. จ่าสิบตรี อภินันท์ สัพโส

-2-

6. หารือการสั่งลงโทษวินัย กรณีคณะกรรมการ ป.ป.ท. ดำเนินการไต่สวนไม่แล้วเสร็จภายในระยะเวลา ๒ ปี

- ตามนัยมาตรา ๔๐ แห่งพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑ การดำเนินการทางวินัยนาง ม. พนักงานเทศบาล และนาย ส. พนักงานจ้าง จะต้องพิจารณาตามกฎหมาย ระเบียบ หรือข้อบังคับว่าด้วยการบริหารงานบุคคลของผู้นั้น ดังนั้น เมื่อนาง ม. และนาย ส. ได้ออกจากราชการไปเกินสามปีแล้ว นายกเทศมนตรีตำบล พ. จึงไม่มีอำนาจสั่งลงโทษทางวินัยบุคคลทั้งสองรายได้ ทั้งนี้ ตามนัยข้อ ๒๘ วรรคหนึ่งและวรรคสอง ของประกาศ ก.ท. เรื่อง มาตรฐานทั่วไปเกี่ยวกับวินัยและการรักษาวินัย และการดำเนินการทางวินัย พ.ศ. ๒๕๕๘ แก้ไขเพิ่มเติมถึง (ฉบับที่ ๒) พ.ศ. 2562 ประกอบข้อ ๕๐ ของประกาศ ก.ท. เรื่อง มาตรฐานทั่วไปเกี่ยวกับพนักงานจ้าง ลงวันที่ ๑๒ พฤษภาคม ๒๕๔๗ โดยเทียบเคียงความเห็นคณะกรรมการกฤษฎีกา เรื่องเสร็จที่ 1033/2564

7. หารืออำนาจผู้พิจารณาคำขอให้พิจารณาคำสั่งลงโทษวินัยใหม่

- มีมติดังนี้

๑. ตอบข้อหารือของ ก.ท.จ.จันทบุรี ตามบันทึกคณะกรรมการวิธีปฏิบัติราชการทางปกครอง เรื่องเสร็จที่ ๑๔๙๐-๑๔๙๑ สรุปได้ดังนี้

ประเด็นที่ ๑ เมื่อนาย ว. ได้ยื่นคำขอให้พิจารณาใหม่ในวันที่ ๗ ธันวาคม ๒๕๖๓ จึงเป็นการ  
ยื่นคำขอให้พิจารณาใหม่ภายในกำหนดระยะเวลา ตามมาตรา ๕๔ วรรคสาม แห่งพระราชบัญญัติวิธีปฏิบัติราชการทางปกครอง พ.ศ. 2539 เว้นแต่จะมีข้อเท็จจริงปรากฏอย่างชัดแจ้งว่า นาย ว. ได้ทราบเหตุดังกล่าวก่อนวันนั้น

ประเด็นที่ ๒ การที่นายกเทศมนตรีตำบล ท. เป็นผู้ออกคำสั่งลงโทษวินัย นายกเทศมนตรีตำบล ท. จึงเป็นผู้มีอำนาจพิจารณาคำขอให้พิจารณาใหม่ อย่างไรก็ดี ในกรณีที่นายกเทศมนตรีตำบล ท. พิจารณา คำขอให้พิจารณาใหม่แล้วเห็นควรเพิกถอนหรือแก้ไขเพิ่มเติมคำสั่งดังกล่าว ต้องขอความเห็นชอบจาก ก.ท.จ.จันทบุรี ก่อน

ประเด็นที่ ๓ คำพิพากษาศาลอาญาคดีทุจริตและประพฤติมิชอบภาค ๒ มิได้เป็นพยานหลักฐานใหม่อันอาจทำให้ข้อเท็จจริงที่ฟังเป็นที่ยุติแล้วเปลี่ยนแปลงไปในสาระสำคัญ อันจะเป็นเงื่อนไขในการขอให้พิจารณาใหม่ได้ตามมาตรา ๕๔ (๑) แห่งพระราชบัญญัติวิธีปฏิบัติราชการทางปกครอง พ.ศ. 2539 อีกทั้งข้อเท็จจริง ที่ศาลอาญาฯ นำมาใช้ในการวินิจฉัยคดีเป็นข้อเท็จจริงเดิมที่มิได้เปลี่ยนแปลงไป หากแต่เป็นการใช้ดุลพินิจ ของศาลอาญาฯ ในการวินิจฉัยความรับผิดทางอาญา จึงมิได้เป็นกรณีที่ข้อเท็จจริงหรือข้อกฎหมาย ในการพิจารณาออกคำสั่งเพิ่มโทษเป็นลงโทษไล่ออก นาย ว. เปลี่ยนแปลงไปในสาระสำคัญในทางที่เป็นประโยชน์แก่นาย ว. ที่นาย ว. จะขอให้พิจารณาใหม่ได้ตามมาตรา ๕๔ (๔) แห่งพระราชบัญญัติวิธีปฏิบัติราชการทางปกครอง พ.ศ. 2539

๒. เห็นชอบให้แจ้งเวียนความเห็นของคณะกรรมการวิธีปฏิบัติราชการทางปกครอง เรื่องเสร็จที่ ๑๔๙๐ – ๑๔๙๑ ให้ ก.ท.จ. ทุกจังหวัด และ ก.เมืองพัทยา ทราบ เพื่อแจ้งให้เทศบาลในสังกัดและเมืองพัทยาถือปฏิบัติกรณีการขอให้พิจารณาคำสั่งลงโทษวินัยใหม่ต่อไป

8. การโอนพนักงานเทศบาลกรณีมีเหตุผลความจำเป็น

- เห็นชอบให้โอน จำนวน 1 ราย

...............................................**..........................**

**สรุปผลการประชุม ก.อบต.**

**ครั้งที่ 12/๒๕64**

**เมื่อวันที่ 23 ธันวาคม 2564 เวลา 10.30 น.**

………………………..

1. การกำหนดกรอบแนวทางการรับรองหลักสูตรการพัฒนาข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น สายงานการสอนตามมาตรฐานทั่วไปเกี่ยวกับการพัฒนาข้าราชการครูและบุคลากรทางการศึกษาองค์กรปกครองส่วนท้องถิ่น สายงานการสอน พ.ศ. 2561 และที่แก้ไขเพิ่มเติม

- การพัฒนาข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น สายงานการสอน เป็นไปตามมาตรฐานทั่วไปเกี่ยวกับการพัฒนาข้าราชการหรือพนักงานครูและบุคลากร ทางการศึกษาองค์กรปกครองส่วนท้องถิ่น สายงานการสอน พ.ศ. 2561 และฉบับที่ 2 พ.ศ. 2562 และข้าราชการหรือพนักงานครูฯ ดังกล่าว ได้รับการพัฒนาอย่างเป็นระบบ ต่อเนื่องมีความคล่องตัว เป็นไปตามบริบทขององค์กรปกครองส่วนท้องถิ่น และมีคุณสมบัติในการยื่นคำขอมีหรือเลื่อนวิทยฐานะสูงขึ้นครบถ้วนตามมาตรฐานทั่วไปเกี่ยวกับการประเมินผลงานข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น ตำแหน่งครู เพื่อให้มีหรือเลื่อนวิทยฐานะสูงขึ้น พ.ศ. 2561 จึงเห็นชอบให้กำหนดกรอบแนวทางการรับรองหลักสูตรเพื่อพัฒนาข้าราชการหรือพนักงานครูและบุคลากรทางการศึกษาองค์กรปกครองส่วนท้องถิ่น สายงานการสอน เพื่อเป็นกรอบแนวทางการเสนอหลักสูตรของสถาบันการศึกษา ระดับอุดมศึกษาของรัฐ และส่วนราชการเพื่อเสนอ ก.อบต. เพื่อพิจารณารับรองหลักสูตร

2. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น จำนวน 3 ราย ดังนี้

1. พันจ่าเอก มณเฑียร แป้นเหมือน

2. ดาบตำรวจ ชนาธิป แสงดี

3. นางสาวกลิกา คงโพธิ์น้อย

3. การดำเนินการทางวินัยพนักงานส่วนตำบล

- กรณีที่คณะกรรมการ ป.ป.ช. ชี้มูลว่าการกระทำของนาย ก. มีความผิดทางอาญาและมีความผิดวินัยอย่างร้ายแรงฐานทุจริตต่อหน้าที่ราชการ การที่ ก.อบต.จังหวัด น. มีมติเห็นชอบให้รอฟังผลทางคดีอาญานั้น ไม่ใช่กรณีที่ผู้บังคับบัญชาเห็นว่าพยานหลักฐานไม่เพียงพอที่จะลงโทษทางวินัยที่จะต้องรอการสั่งการเด็ดขาดทางวินัยไว้ก่อนจนกว่าจะทราบผลทางคดีอาญา ประกอบการชี้มูลความผิดทางวินัยดังกล่าวอยู่ในขอบอำนาจหน้าที่ของคณะกรรมการ ป.ป.ช. จึงผูกพันผู้บังคับบัญชา และ ก.อบต.จังหวัด น. ที่จะต้องพิจารณาโทษทางวินัยโดยไม่ต้องแต่งตั้งคณะกรรมการสอบสวนวินัยและให้ถือเอาสำนวนการไต่สวนของคณะกรรมการ ป.ป.ช. เป็นสำนวนการสอบสวนของคณะกรรมการสอบสวนวินัย ตามความเห็นคณะกรรมการกฤษฎีกา เรื่องเสร็จที่ ๑๓๒๐/๒๕๖๓, เรื่องเสร็จที่ ๓๔/๒๕๖๓ และเรื่องเสร็จที่ ๗๘๔/๒๕๖๒ จึงให้ ก.อบต.จังหวัด น. แก้ไขมติดังกล่าวให้แล้วเสร็จภายใน ๓๐ วัน นับแต่ได้รับแจ้งมติ ก.อบต. แล้วรายงานผลให้ ก.อบต. ทราบด้วย

-2-

4. หารือการขอกลับมาปฏิบัติหน้าที่เนื่องจากศาลมีคำพิพากษาและคดีถึงที่สุด

- ตอบข้อหารือของ ก.อบต.จังหวัด ล. ตามความเห็นคณะกรรมการกฤษฎีกา เรื่องเสร็จที่ ๑๓๓๙/๒๕๖๓ ดังนี้

ประเด็นที่ ๑ กรณีคณะกรรมการ ป.ป.ช. มีมติวินิจฉัยว่าพนักงานส่วนตำบลจำนวน ๓ ราย มีมูลความผิดทางอาญาและมีมูลความผิดทางวินัยฐานทุจริตต่อหน้าที่ราชการ โดยทางอาญานั้น ศาลอาญา คดีทุจริต และประพฤติมิชอบภาค ๕ ได้ประทับฟ้องพนักงานส่วนตำบลที่ถูกชี้มูลและมีคำสั่งระหว่างกระบวนการพิจารณาให้พนักงานส่วนตำบลทั้ง ๓ ราย หยุดปฏิบัติหน้าที่ นายกองค์การบริหารส่วนตำบลต้องมีคำสั่งให้พนักงานส่วนตำบลหยุดปฏิบัติหน้าที่กรณีศาลอาญาคดีทุจริตฯ ประทับรับฟ้อง โดยไม่ต้องได้รับ ความเห็นชอบจาก ก.อบต.จังหวัดก่อน

ประเด็นที่ ๒ กรณีคณะกรรมการ ป.ป.ช. มีมติวินิจฉัยว่าพนักงานส่วนตำบลจำนวน ๓ ราย มีมูลความผิดทางอาญาและมีมูลความผิดทางวินัยฐานทุจริตต่อหน้าที่ราชการ โดยทางอาญานั้น ศาลอาญาคดีทุจริตและประพฤติมิชอบภาค ๕ ได้ประทับฟ้อง ต่อมาศาลอาญาคดีทุจริตฯ ได้มีคำพิพากษาว่าพนักงาน ส่วนตำบลทั้ง ๓ ราย มีความผิดตามที่ถูกกล่าวหานั้น นายกองค์การบริหารส่วนตำบลต้องมีคำสั่งให้พนักงานส่วนตำบลพ้นจากตำแหน่งโดยต้องได้รับความเห็นชอบจาก ก.อบต.จังหวัด ล. ก่อน ทั้งนี้ การออกคำสั่งของนายกองค์การบริหารส่วนตำบลและการให้ความเห็นชอบของ ก.อบต.จังหวัด ล. ในกรณีดังกล่าว เป็นหน้าที่ ที่จะต้องดำเนินการให้เป็นไปตามกฎหมาย มิใช่ดุลพินิจที่จะพิจารณาตามที่เห็นสมควรได้

5. ปัญหาข้อกฎหมายเกี่ยวกับการดำเนินการทางวินัยพนักงานส่วนตำบลเกี่ยวกับการแต่งตั้งคณะกรรมการสอบสวน

- มีมติดังนี้

ประเด็นที่ ๑ กรณีที่นางสาว ฤ. คัดค้านกรรมการสอบสวนที่ ก.อบต.จังหวัด น. มีมติคัดเลือกตามคำสั่งองค์การบริหารส่วนตำบล ต. ที่ ๕๔๐/๒๕๖๒ ทุกคน แต่ ก.อบต.จังหวัด น. ไม่ได้พิจารณาและมีมติภายใน ๓๐ วันนับแต่วันได้รับหนังสือคัดค้าน คณะกรรมการสอบสวนตามคำสั่งดังกล่าวย่อมต้องพ้นจากการเป็นคณะกรรมการสอบสวน ก.อบต.จังหวัด น. จึงมีหน้าที่ต้องพิจารณาและมีมติคัดเลือกกรรมการสอบสวนแทนผู้นั้น การที่ ก.อบต.จังหวัด น. มีมติคัดเลือกผู้ซึ่งได้พ้นจากการเป็นกรรมการสอบสวนกรณีดังกล่าว เพื่อให้นายกองค์การบริหารส่วนตำบล ต. ออกคำสั่งแต่งตั้งเป็นคณะกรรมการสอบสวนอีก จึงไม่ใช่เป็นการพิจารณาและมีมติคัดเลือกกรรมการสอบสวนแทนผู้นั้น ตามนัยข้อ ๕๔ วรรคหก ของประกาศ ก.อบต. เรื่อง มาตรฐานทั่วไปเกี่ยวกับวินัยและการรักษาวินัย และการดำเนินการทางวินัย พ.ศ. ๒๕๕๘

ประเด็นที่ ๒ เมื่อนาย ว. ต้องพ้นจากการเป็นกรรมการสอบสวนวินัยตามประเด็นที่ ๑ ก.อบต.จังหวัด น. จึงไม่สามารถมีมติคัดเลือกนาย ว. เป็นกรรมการสอบสวนวินัยได้อีก แต่จะต้องมีมติคัดเลือกกรรมการสอบสวนแทนนาย ว. ตามนัยข้อ ๕๔ วรรคหก ของประกาศ ก.อบต. เรื่อง มาตรฐานทั่วไปเกี่ยวกับวินัยและการรักษาวินัย และการดำเนินการทางวินัย พ.ศ. ๒๕๕๘

ประเด็นที่ ๓ เมื่อคำสั่งองค์การบริหารส่วนตำบล ต. ที่ ๑๗๓/๒๕๖๓ เป็นคำสั่งแต่งตั้งคณะกรรมการสอบสวนไม่ถูกต้อง ซึ่งนายกองค์การบริหารส่วนตำบล ต. ต้องมีคำสั่งแต่งตั้งคณะกรรมการขึ้นทำการสอบสวน นางสาว ฤ. ผู้ถูกกล่าวหาใหม่ให้ถูกต้อง ดังนั้น องค์การบริหารส่วนตำบล ต. จึงไม่จำต้องแก้ไขข้อความในคำสั่งที่ ๑๗๓/๒๕๖๓ อีกแต่อย่างใด

-3-

6. หารือการพิจารณาและการลงโทษทางวินัยตัดเงินเดือน ๕ เปอร์เซ็นต์ เป็นเวลา ๑ เดือน

- มีมติดังนี้

ประเด็นที่ ๑ การที่องค์การบริหารส่วนตำบล ย. มีคำสั่งที่ ๕๕๔/๒๕๕๖ ลงวันที่ ๒๒ ตุลาคม ๒๕๕๖ ลงโทษภาคทัณฑ์นาย จ. ตั้งแต่วันที่มีคำสั่งเป็นต้นไป (ลท.๑) แล้วต่อมา ก.อบต.จังหวัดร้อยเอ็ด พิจารณารายงานการดำเนินการทางวินัยแล้วมีมติเห็นชอบให้เพิ่มโทษจากภาคทัณฑ์เป็นตัดเงินเดือน ๕% เป็นเวลา ๑ เดือน แล้วแจ้งมติดังกล่าวให้องค์การบริหารส่วนตำบล ย. เพื่อปฏิบัติตามมติ การที่องค์การบริหารส่วนตำบล ย. มีคำสั่ง ที่ ๙๘๖/๒๕๕๘ ลงวันที่ ๒๒ พฤศจิกายน ๒๕๕๘ ลงโทษตัดเงินเดือน ๕% เป็นเวลา ๑ เดือน โดยให้ มีผลตั้งแต่วันที่มีคำสั่งเป็นเป็นต้นไป (ลท. ๒) จึงไม่เป็นไปตามมาตรฐานทั่วไปเกี่ยวกับวินัยและการรักษาวินัย และการดำเนินการทางวินัย ลงวันที่ 22 สิงหาคม 2544 อันเป็นกฎที่ใช้บังคับอยู่ในขณะนั้น ดังนั้น องค์การบริหารส่วนตำบล ย. ต้องแก้ไขวันที่มีผลของคำสั่งลงโทษตัดเงินเดือน (คำสั่งที่ ๙๘๖/๒๕๕๘ ลงวันที่ ๒๒ พฤศจิกายน ๒๕๕๘) ให้ถูกต้องตามแบบ (ลท. ๕) และระบุให้โทษตัดเงินเดือน มีผลย้อนหลังไปถึงวันที่มีคำสั่งลงโทษภาคทัณฑ์ (คำสั่งที่ ๕๕๔/๒๕๕๖ ลงวันที่ ๒๒ ตุลาคม ๒๕๕๖) ทั้งนี้ การสั่งเพิ่มโทษย้อนหลังดังกล่าวไม่กระทบถึงสิทธิและประโยชน์ที่นาย จ. ได้รับไปแล้วแต่อย่างใด

สำหรับการตัดเงินเดือนกรณีดังกล่าวต้องคิดจากฐานอัตราวันที่มีคำสั่งลงโทษภาคทัณฑ์ (อันดับ ๖ ขั้น ๑๓,๙๑๐ บาท)

ประเด็นที่ ๒ กรณีที่องค์การบริหารส่วนตำบล ย. มีคำสั่งลงโทษภาคทัณฑ์เมื่อวันที่ ๒๒ ตุลาคม ๒๕๕๖ นาย จ. จึงอยู่ในเกณฑ์ที่จะได้รับการพิจารณาเลื่อนขั้นเงินเดือน รอบวันที่ ๑ เมษายน ๒๕๕๗, วันที่ ๑ ตุลาคม ๒๕๕๗, วันที่ ๑ เมษายน ๒๕๕๘ และวันที่ ๑ ตุลาคม ๒๕๕๘ แม้ต่อมาองค์การบริหาร ส่วนตำบล ย. จะมีคำสั่งลงวันที่ ๒๒ พฤศจิกายน ๒๕๕๘ เพิ่มโทษนาย จ. จากโทษภาคทัณฑ์เป็นตัดเงินเดือน ๕% เป็นเวลา ๑ เดือน โดยให้คำสั่งเพิ่มโทษต้องมีผลย้อนหลังไปถึงวันที่ ๒๒ ตุลาคม ๒๕๕๖ ซึ่งเป็นวันที่คำสั่งลงโทษภาคทัณฑ์มีผลใช้บังคับก็ตาม องค์การบริหารส่วนตำบล ย. ก็ไม่ต้องยกเลิกคำสั่งเลื่อนขั้นเงินเดือนของนาย จ. ดังกล่าว ส่วนการออกคำสั่งเพิ่มโทษเป็นตัดเงินเดือนนั้น เนื่องจากเป็นกรณีที่จะต้องให้มีผลย้อนหลังไปถึงวันที่มีคำสั่งลงโทษเดิมมีผลใช้บังคับ องค์การบริหารส่วนตำบล ย. จึงต้องสั่งตัดเงินเดือนนาย จ. ย้อนหลังไปตั้งแต่วันที่ ๒๒ ตุลาคม ๒๕๕๖ ซึ่งเป็นวันที่มีคำสั่งลงโทษภาคทัณฑ์เป็นต้นมา และจะต้องเรียกเงินจากนาย จ. คืน จำนวน ๕% จากอัตราเงินเดือน ๑๓,๙๑๐ บาท ของเดือน ต.ค. ๒๕๕๖

อย่างไรก็ตาม การที่นาย จ. ถูกลงโทษตัดเงินเดือน ๕% เป็นเวลา ๑ เดือน ตามคำสั่งที่ ๙๘๖/๒๕๕๘ ลงวันที่ ๒๒ พฤศจิกายน ๒๕๕๘ ย่อมมีผลทำให้นาย จ. ไม่อยู่ในเกณฑ์ที่จะได้รับการเลื่อนขั้นเงินเดือน  
รอบวันที่ ๑ เมษายน ๒๕๕๙ โดยถือวันที่มีการสั่งเพิ่มโทษ (๒๒ พ.ย. ๒๕๕๘) เป็นเกณฑ์พิจารณา

...............................................**..........................**